NELJANDA KOOSSEISU

KULTUURIKOMISJONI KOOSOLEKU P R O T O K O L L

Haapsalu Hotell							11. november 2004 nr 16

Algus kell 18.30, lõpp kell 18.50

Juhatas	 	komisjoni esimees Alar Schönberg
Võtsid osa	Alar Schönberg, Sulev Saareväli, Mihkel Mutt
Puudus		Sulev Vare

Päevakord:
Haapsalu linna veteranide komitee taotluskirja läbivaatamine ja seisukoha võtmine

ARUTATI:
Haapsalu linna veteranide komitee taotluskirja (koopia protokolli juures), milles teatatakse, et seoses 60-nda aastapäevaga Teise Maailmasõja lõpust 9. mail 2005 planeerib Venemaa saatkond 
Eestis eraldada raha sõjas langenud mälestussammaste remondiks ja rekonstrueerimiseks ka Lääne maakonna territooriumil. Veteranide komitee palub linnavolikogul anda luba paigaldada mälestustahvel majaka mälestussambale (“Laine” lähedal) ja Haapsalu Kaubanduskeskuse läheduses olevale Esimeses Maailasõjas langenud meremeeste mälestussambale paigaldada kaks graniitplaati.

Objektiivse ülevaate saamiseks oli eelnevalt palutud maaarhitektilt Tõnis Padult arvamus.
Koosoleku käigus arutati T. Padu kirjalike seisukohti antud küsimuses.

Ühehäälselt
OTSUSTATI:
Olles tutvunud asjatundja Tõnis Padu arvamustega, asuti neid toetavale seisukohale. Kuna Väikese Viigi ja Uus-Sadama vahelisel haljasalal asu mälestusmärk ei oma mingit kunstilist ega ajaloolist väärtust, siis on ühe variandina võimalik see lammutada ja korrastada haljasala. Mälestamaks Väinamerel hukkunuid tuleks siiski rajada uus mälestusmärk mõeldes kõigile Teise Maailmasõja traagiliste sündmuste jooksul Väinamerel hukkunuile. Juhul, aga kui on tahtjaid, kes soovivad mälestusmärki korrastada, siis peaks meremärgi aluseks oleva kivipüramiidi vuugid puhastama ja seguga täitma. Betoonbasseini võiks lammutada ja asendada see lillepeenraga. Loomulikult on korrastamiseks vajalik projekt ning kooskõlastus linnavalitsusega.

Mälestusmärgil asuv tekst võiks olla:
1941-45
VÄINAMEREL HUKKUNUTE MÄLESTUSEKS

Mis Puutub Kaubamaja esisel haljasalal asetsevasse mälestusmärki, siis on see muinsuskaitse all ning seetõttu on üksnes mõeldav kooskõlas Muinsuskaitseametiga mälestusmärgi restaureerimine. Soovi korral võib väljapoole ketiga piiratud ala paigaldada tagasihoidliku ilmega infotahvli mälestusmärgi tausta selgitava tekstiga. Infotahvli tekst, kujundus ja paigutus kooskõlastada Haapsalu Linnavalitsusega.

Alar Schönberg
Juhataja ja protokollija